C 125/274
SK
Úradný vestník Európskej únie
5.4.2023
Utorok 13. septembra 2022
Pozmeňujúci návrh 213 Návrh nariadenia Článok 28 – odsek 1 Text predložený Komisiou
Pozmeňujúci návrh
1.
Komisia udržiava kontakt s producentskými krajinami, na ktoré sa vzťahuje toto nariadenie, s cieľom rozvíjať partnerstvá a spoluprácu zameranú na spoločné riešenie odlesňovania a degradácie lesov.
Takéto partnerstvá a mechanizmy spolupráce sa zamerajú na ochranu, obnovu a udržateľné využívanie lesov, odlesňovanie, degradáciu lesov a prechod na udržateľnú výrobu komodít, spracovanie spotreby a obchodné metódy.
Partnerstvá a mechanizmy spolupráce môžu zahŕňať štruktúrované dialógy, podporné programy a akcie, správne dojednania a ustanovenia v existujúcich dohodách alebo dohodách, ktoré umožňujú producentským krajinám prejsť na poľnohospodársku výrobu, ktorá uľahčuje súlad príslušných komodít a výrobkov s požia­ davkami tohto nariadenia.
Takéto dohody a ich účinné vykonávanie sa zohľadnia ako súčasť referenčného porovná­ vania podľa článku 27 tohto nariadenia.
1.
V rámci koordinovaného prístupu Komisia a členské štáty nadviažu dialóg s producentskými krajinami, na ktoré sa vzťahuje toto nariadenie, s miestnymi vládami a zainteresova­ nými stranami, najmä s tými, ktoré vyvážajú značné objemy komodít uvedených v prílohe I, a to aj prostredníctvom využívania existujúcich a budúcich partnerstiev a dohôd o voľnom obchode a zosúladenia existujúcich nástrojov pomoci s cieľom spoločne riešiť základné príčiny odlesňovania, degradácie lesov a konverzie lesov.
Takéto partnerstvá a mecha­ nizmy spolupráce sú podporované primeranými zdrojmi a zameriavajú sa na ochranu, obnovu a udržateľné využívanie lesov, odlesňovanie, degradáciu lesov, konverziu lesov a prechod na udržateľnú výrobu komodít, spracovanie spotreby a obchodné metódy, dobrú správu vecí verejných, ako aj na ochranu práv, živobytia a obživy komunít závislých od lesov vrátane pôvodných obyvateľov, miestnych komunít, ďalších držiteľov obyčajového pozemkového práva a drobných poľnohospodárov.
Partnerstvá a mechanizmy spolupráce môžu zahŕňať okrem iného aj štruktúrované dialógy, finančné a technické podporné programy a akcie, správne dojednania, ktoré umožňujú producentským krajinám a ich častiam prejsť na poľnohospo­ dársku výrobu, ktorá uľahčuje súlad príslušných komodít a výrobkov s požiadavkami tohto nariadenia.
Komisia zabezpe­ čí, aby sa do vypracovania spoločných plánov zapojili pôvodní obyvatelia, miestne komunity a občianska spoločnosť.
Spo­ ločné plány vychádzajú z míľnikov dohodnutých s miestnymi zainteresovanými stranami.
Komisia bude spolupracovať s producentskými krajinami najmä s cieľom odstrániť právne prekážky brániace tomu, aby dodržiavali právne predpisy vrátane vnútroštátnej správy držby pôdy a právnych predpisov o ochrane údajov.
Cieľom týchto partnerstiev je vypracovanie spoločných plánov vrátane trvalého dialógu a spolupráce, najmä s krajinami a ich časťami, ktoré boli označené za vysokorizikové, s cieľom podporiť ich neustále zlepšovanie smerom k štandardnej rizikovej kategórii uvedenej v článku 27.
Partnerstvá a mechanizmy spolupráce venujú osobitnú pozor­ nosť drobným poľnohospodárom s cieľom umožniť týmto drobným poľnohospodárom prejsť na udržateľné poľnohos­ podárske postupy a postupy lesného hospodárstva a splniť požiadavky tohto nariadenia, a to aj sprístupnením dostatoč­ ných a používateľsky ústretových informácií.
Na uspokojenie potrieb drobných poľnohospodárov sú k dispozícii primerané finančné zdroje.